Famous Men of Early Days. 493 



auhou, Kaawaloa. A Kaawaloa, nalowale ke alanui, no ka mea, ua komo ke alanui ma- 

 loko o ke kai, he wahi hulaana ia a hiki i keia la, waiho aku la o Keliimalolo i na pu- 

 nako ana elua ilaila, a hoi maila. 



Ma keia hoi ana a Keliimalolo a hiki Kapakai, ma Kohala, kahi o na waa o la- 

 kou e kau ana, aole i pau na ukana i ka hoihoi i ka hale kamaaina, aole hoi i paa na waa 

 i ka uhi, aole hoi i auau ke kai o ka holo ana mai. 



Ninau mai la kona poe hoa holo: "Mahea aku nei oe e Keliimalolo?" I aku o Ke- 

 liimalolo: "Maanei aku nei au, a ke awa one i loko loa, e lana ala ka wai, he heiau ko ka 

 puu, malaila aku a ka ulu niu i waho e ku ana, a e ahu ana ka hoohaha paakai ana." 



Ia Keliimalolo e olelo ana, i mai kamaaina: "Kanaka wahahee oe, o Kawaihae ke 

 awa one, nona ka heiau iluna o ka puu o Puukohola, o Mailekini ka inoa. Pehea la oe e 

 hiki ai ilaila, o kau hele ana aku la noia a hoi maila no oe i kakahiaka nui, pehea oe e hi- 

 ki ai ilaila a hoi no, elua la e hele ai, a i ka ha o ka la hoi a hiki i anei." 



"A hala ka uluniu ia'u, hele aku la au he mau alialia a hiki i ke a uliuli, malaila 

 aku a ke one loa e waiho ana, he loko mauka. A hala ia, hele aku wau he a no ia wahi, a 

 hiki aku i ke kou e ulu ana, a me ke one maloo, malaila aku a ka lae oioi i waho, pela no 

 ku'u hele ana a hiki i ka niu a me ke kou e ulu ana. Ma ia hele ana aku a'u hiki au he ulu 

 niu nui loa, e ponaha ana, a hala ia, hele aku wau a ke kaikuono i loko loa, alalia, nalowale 

 ke alanui, alalia, waiho au ia'u punako elua, a hoi maila au a hiki ihola." 



Ma keia mau olelo a pau loa, he oiaio wahi a na kamaaina o Kapakai, he mau 

 aina wale no ia. O ka aina aliali, o Kalahuipuaa, o ka aina a a, o Kaniku, o ka one a me ka 

 loko o Kiholo, o ke kou, o Mahaiula, o ke one o Kaelehuluhulu, ka lae loa, o Keahole, o 

 Kailua ke kou me ka niu, o Kahaluu ka ulu niu, o Kaawaloa ke kaikuono. 



Ma keia mau olelo a Keliimalolo ua ae na kamaaina he oiaio, a o ka hiki ole o Ke- 

 liimalolo ua haohao lakou me ka hoole, aole i hiki, no ka pokole o ka manawa hele, 

 nolaila, hoopaapaa lakou a hoole, a no ka ikaika loa o ka hoopaapaa ana, pili ihola lakou, 

 a mau na pili. Alalia, holo aku la ka poe ninau ma kahi a Keliimalolo i hele ai a hiki i 

 Kawaihae, ae maila ko laila poe, ua ike i ke kanaka mama e hele ana ma kahakai i ke ka- 

 kahiaka nui. Pela no lakou i hele ninau ai ma na kahakai a pau loa, a hiki i Kaawaloa, 

 alalia, loaa na puna ko elua a Keliimalolo i waiho ai. Alaila, maopopo ic> lakou, he oiaio 

 na olelo a pau loa a Keliimalolo, a ua pau loa lakou i ke eo ia Keliimalolo. 



O ka loihi ma keia hele ana a me ka hoi ana mai, ua hiki na mile i ke kanaiwa mai 

 ka hele ana a me ka hoi ana. A he wahi ino loa no hoi a hiki i keia la, he a a loa, he ke- 

 kee iluna ilalo, he aanapuu, iloko i waho, iluna ilalo, he lae oi loa ma ke kau wahi, a he 

 one hohonu loa ma kau wahi, he la enaena haoa loa ma kau wahi. A ina e hele na kana- 

 ka me ka mama maoli nei me ka ukana ole, me kona mama loa a pau, hookahi hepekoma e 



